Асобы Фойгта і Гофаўкса, дарэчы, тлумачаць, чаму Слуцку так пашэнціла з іканаграфіяй. Яны абодва былі вайсковымі інжынерамі, якія служылі пры гарнізоне Слуцка, і час ад часу мусілі ў якасьці справаздачы аб наяўнай у горадзе сітуацыі высылаць ўладальніку яго пляны. Праўда,Гофаўкс, відавочна, схалтурыў скапіяваўшы плян Фойгта.А вось плян з альбома Максіміліяна фон Фюрстэнхофа, хаця і датуецца адносна (ён, ці хутчэй першаўзор для яго, быў выкананы ў першай траціне XVIII ст.), аднак дае надзвычай багаты матэрыял для разуменьня горадабудаўнічага разьвіцьця Слуцка, а менавіта - вулічную сетку. Пры чым, як мне падаецца, апошняя адлюстравана вельмі дакладна. Вось знайсьці б арыгінал з якога Фюрстэнхоф зрабіў плян Слуцка ў свой альбом.